Касцёл пад тытулам Найсвяцейшай Тройцы, пабудаваны ў 1782г. (ужо пасля далучэння да Расейскай імпэрыі ў вынiку першага падзелу Рэчы Паспалiтай) па праекту архiтэктара Антонiя Парака, быў мураваны, у стылi барока. Перад касцёлам стаяла сажнёвае ўкрыжаванне, насупраць амбоны — алтар з фігурай Пана Езуса. Асвейскі касцёл меў размалёваны звод, у зале было шмат ляпных упрыгожванняў: у алтары стаялі фігуры апосталаў. На той час у асвейскай парафіі налічвалася 3120 вернікаў. Пасля смерці сына Яна Аўгуста - Юзафа, асвейскi маёнтак з 1786 г. пераходзіць да графоў Шадурскiх, адзін з прадстаўнікоў якіх, Уладзіслаў, разарыў гэты маёнтак.